title: Regolament ta' Implimentazzjoni tal-Kummissjoni (UE) 2016/480 tal-1 ta' April 2016 li jistabbilixxi regoli komuni li jikkonċernaw l-interkonnessjoni tar-reġistri elettroniċi nazzjonali tal-impriżi tat-trasport bit-triq u li jħassar ir-Regolament (UE) Nru 1213/2010 (Test b'rilevanza għaż-ŻEE)

text:
               2.4.2016

               MT

               Il-Ġurnal Uffiċjali tal-Unjoni Ewropea

               L 87/4

         REGOLAMENT TA' IMPLIMENTAZZJONI TAL-KUMMISSJONI (UE) 2016/480
   tal-1 ta' April 2016
   li jistabbilixxi regoli komuni li jikkonċernaw l-interkonnessjoni tar-reġistri elettroniċi nazzjonali tal-impriżi tat-trasport bit-triq u li jħassar ir-Regolament (UE) Nru 1213/2010
   (Test b'rilevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (KE) Nru 1071/2009 tal-Parlament Ewropew u tal-Kunsill tal-21 ta' Ottubru 2009 li jistabbilixxi regoli komuni dwar il-kondizzjonijiet li għandhom jiġu rispettati għall-eżerċizzju tal-professjoni ta' operatur tat-trasport bit-triq u li jħassar id-Direttiva tal-Kunsill 96/26/KE (1), u b'mod partikolari l-Artikolu 16(5) tiegħu,
   Billi:

               (1)

               L-Artikolu 16(1) tar-Regolament (KE) Nru 1071/2009 jistabbilixxi l-obbligu li kull Stat Membru jżomm reġistru elettroniku nazzjonali tal-impriżi tat-trasport bit-triq li jkunu ġew awtorizzati minn awtorità kompetenti biex jeżerċitaw il-kariga ta' operatur tat-trasport bit-triq. Id-dejta rilevanti li tinsab fir-reġistri elettroniċi nazzjonali għandha tkun aċċessibbli għall-awtoritajiet kompetenti kollha tal-Istati Membri l-oħra. L-Artikolu 16(5) u (6) tar-Regolament (KE) Nru 1071/2009 jirrikjedi li r-reġistri elettroniċi nazzjonali jkunu interkonnessi sal-31 ta' Diċembru 2012, filwaqt li jagħti mandat lill-Kummissjoni biex tadotta regoli komuni li jikkonċernaw interkonnessjoni bħal din. Abbażi ta' dan il-mandat, il-Kummissjoni adottat ir-Regolament (UE) Nru 1213/2010 (2), sabiex tiġi ffaċilitata l-interkonnessjoni tar-reġistri elettroniċi nazzjonali permezz ta' sistema ta' skambju tal-messaġġi msejħa ERRU (Reġistri Ewropej tal-Impriżi tat-Trasport bit-Triq). Din is-sistema saret operattiva fil-31 ta' Diċembru 2012.

               (2)

               Matul l-aħħar tliet snin ta' ħidma tal-ERRU, il-Kummissjoni, flimkien ma' esperti mill-Istati Membri, identifikat għadd ta' aspetti marbuta mal-użu prattiku tal-ERRU li ma jikkorrispondux għalkollox mal-proċessi amministrattivi stabbiliti fl-Istati Membri.

               (3)

               Għalhekk, jeħtieġ li jiġu indirizzati n-nuqqasijiet li ġew identifikati fit-tħaddim ta' kuljum tal-ERRU, sabiex din is-sistema tiġi allinjata mad-dispożizzjonijiet rilevanti tar-Regolament (KE) Nru 1071/2009, mar-Regolament (KE) Nru 1072/2009 tal-Parlament Ewropew u tal-Kunsill (3) u mar-Regolament (KE) Nru 1073/2009 tal-Parlament Ewropew u tal-Kunsill (4), kif ukoll sabiex jiġi ggarantit li l-ERRU tintuża b'mod uniformi mill-awtoritajiet kompetenti madwar l-UE. Barra minn hekk, jeħtieġ li r-regoli eżistenti jiġu adattati skont il-progress tekniku u xjentifiku.

               (4)

               Ir-Regolament tal-Kummissjoni (UE) 2016/403 (5) fir-rigward tal-klassifikazzjoni ta' ksur serju tar-regoli tal-Unjoni, jistabbilixxi lista ġdida ta' kategoriji, ta' tipi u ta' gradi ta' serjetà ta' ksur serju tar-regoli tal-Unjoni, li flimkien ma' dawk stabbiliti fl-Anness IV tar-Regolament (KE) Nru 1071/2009, jaf iwasslu għat-telf tar-reputazzjoni tajba tal-impriża tat-trasport bit-triq jew tal-maniġer tat-trasport. Għalhekk, jeħtieġ li l-ERRU titħaddem sabiex tiġi trażmessal-informazzjoni dwar il-lista l-ġdida ta' ksur.

               (5)

               Id-dispożizzjonijiet dwar il-protezzjoni tad-dejta personali, kif stipulat b'mod partikolari bid-Direttiva 95/46/KE tal-Parlament Ewropew u tal-Kunsill (6), japplikaw għall-ipproċessar ta' kwalunkwe dejta personali skont ir-Regolament (KE) Nru 1071/2009. B'mod partikolari, l-Istati Membri jridu jimplimentaw miżuri xierqa ta' sigurtà sabiex jipprevjenu l-użu ħażin tad-dejta personali.

               (6)

               Meta dan ikun applikabbli, id-dispożizzjonijiet dwar il-protezzjoni tad-dejta personali, kif stipulat bir-Regolament (KE) Nru 45/2001 tal-Parlament Ewropew u tal-Kunsill (7), japplikaw għall-ipproċessar ta' kwalunkwe dejta personali skont ir-Regolament (KE) Nru 1071/2009;

               (7)

               Minħabba l-ammont sostanzjali ta' bidliet li għandhom isiru fir-regoli komuni għall-implimentazzjoni tal-interkonnessjoni tar-reġistri elettroniċi nazzjonali, jeħtieġ li att ġdid jieħu post ir-Regolament (UE) Nru 1213/2010. Għalhekk, ir-Regolament (UE) Nru 1213/2010 għandu jitħassar.

               (8)

               Il-miżuri previsti f'dan ir-Regolament huma skont l-opinjoni tal-Kumitat imsemmi fl-Artikolu 42(1) tar-Regolament (UE) Nru 165/2014 tal-Parlament Ewropew u tal-Kunsill (8),

         ADOTTAT DAN IR-REGOLAMENT:
   Artikolu 1
   Suġġett
   Dan ir-Regolament jistabbilixxi r-rekwiżiti rigward il-konnessjoni tar-reġistri elettroniċi nazzjonali tal-impriżi tat-trasport bit-triq mas-sistema tal-messaġġi tal-ERRU, kif stipulat fl-Artikolu 16(5) tar-Regolament (KE) Nru 1071/2009.
   Artikolu 2
   Definizzjonijiet
   Għall-fini ta' dan ir-Regolament u flimkien mad-definizzjonijiet stabbiliti fl-Artikolu 2 tar-Regolament (KE) Nru 1071/2009, għandhom japplikaw id-definizzjonijiet li ġejjin:

               (a)

               “ERRU (Reġistri Ewropej tal-Impriżi tat-Trasport bit-Triq)” tfisser sistema ta' interkonnessjoni tar-reġistri elettroniċi nazzjonali, stabbilita skont l-Artikolu 16(5) tar-Regolament (KE) Nru 1071/2009.

               (b)

               “Interfaċċa asinkronika” tfisser proċess li bih messaġġ bi tweġiba għal talba jiġi rritornat fuq konnessjoni HTTP ġdida.

               (c)

               “Tfittxija ġenerali” tfisser messaġġ ta' talba mingħand Stat Membru li jkun indirizzat lill-Istati Membri l-oħra kollha.

               (d)

               “Hub ċentrali” tfisser is-sistema ta' informazzjoni li tippermetti r-routing tal-messaġġi tal-ERRU bejn l-Istati Membri.

               (e)

               “CPC” tfisser ċertifikat ta' kompetenza professjonali, kif imsemmi fl-Artikolu 8(8) tar-Regolament (KE) Nru 1071/2009.

               (f)

               “Stat Membru tal-ksur” tfisser l-Istat Membru li fih impriża tat-trasport tkun wettqet ksur.

               (g)

               “Stat Membru ta' stabbiliment” tfisser l-Istat Membru li fih impriża tat-trasport tkun stabbilita.

               (h)

               “Sistema nazzjonali” tfisser is-sistema ta' informazzjoni stabbilita f'kull Stat Membru sabiex il-messaġġi tal-ERRU jkunu jistgħu jintbagħtu, jiġu pproċessati u jitwieġbu.

               (i)

               “Interfaċċa sinkronika” tfisser proċess li bih messaġġ bi tweġiba għal talba jiġi rritornat fuq l-istess konnessjoni HTTP li kienet intużat għat-talba.

               (j)

               “Stat Membru tat-talba” tfisser l-Istat Membru li jibgħat talba jew notifika, li mbagħad tiġi routed lill-Istati Membri xierqa tat-tweġiba.

               (k)

               “Stat Membru tat-tweġiba” tfisser l-Istat Membru li lilu kienet diretta t-talba jew in-notifika tal-ERRU.

         Artikolu 3
   Obbligu ta' konnessjoni mal-ERRU
   L-Istati Membri għandhom iwettqu l-interkonnessjoni tar-reġistri elettroniċi nazzjonali msemmija fl-Artikolu 16 tar-Regolament (KE) Nru 1071/2009 mal-ERRU skont il-proċeduri u r-rekwiżiti tekniċi stipulati f'dan ir-Regolament.
   Artikolu 4
   Speċifikazzjonijiet tekniċi
   L-ERRU għandha tissodisfa l-ispeċifikazzjonijiet tekniċi stipulati fl-Annessi I sa VII ta' dan ir-Regolament.
   Artikolu 5
   Użu tal-ERRU
   1.   Meta jiskambjaw l-informazzjoni permezz tal-ERRU, l-awtoritajiet kompetenti għandhom isegwu l-proċeduri stipulati fl-Anness VIII ta' dan ir-Regolament.
   2.   L-Istati Membri għandhom jagħtu aċċess għall-funzjonalità ta' Kontroll tal-Liċenzja Komunitarja tal-ERRU lill-korpi tal-kontroll tagħhom inkarigati li jagħmlu l-kontrolli f'ġenb it-triq.
   3.   F'każijiet li fihom diversi korpi nazzjonali tal-kontroll ikunu involuti fil-kontrolli f'ġenb it-triq, l-Istat Membru għandu jiddeċiedi liema minn dawk il-korpi għandu jingħata l-aċċess imsemmi fil-paragrafu 2.
   Artikolu 6
   Tħassir
   B'hekk, ir-Regolament (UE) Nru 1213/2010 jitħassar mid-data tal-applikazzjoni ta' dan ir-Regolament. Ir-referenzi għar-Regolament imħassar għandhom jinftehmu bħala referenzi għal dan ir-Regolament.
   Artikolu 7
   Dħul fis-seħħ
   Dan ir-Regolament jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
   Jibda japplika mit-30 ta' Jannar 2019.

      Dan ir-Regolament jorbot fl-intier tiegħu u japplika direttament fl-Istati Membri kollha.
      Magħmul fi Brussell, l-1 ta' April 2016.

            Għall-Kummissjoni

            Il-President

         Jean-Claude JUNCKER

      (1)  ĠU L 300, 14.11.2009, p. 51.

      (2)  Ir-Regolament tal-Kummissjoni (UE) Nru 1213/2010 tas-16 ta' Diċembru 2010 li jistabbilixxi regoli komuni li jikkonċernaw l-interkonnessjoni tar-reġistri elettroniċi nazzjonali tal-impriżi tat-trasport bit-triq (ĠU L 335, 18.12.2010, p. 21)

      (3)  Ir-Regolament (KE) Nru 1072/2009 tal-Parlament Ewropew u tal-Kunsill tal-21 ta' Ottubru 2009 dwar regoli komuni għall-aċċess għas-suq tal-ġarr stradali internazzjonali tal-merkanzija (ĠU L 300, 14.11.2009, p. 72).

      (4)  Ir-Regolament (KE) Nru 1073/2009 tal-Parlament Ewropew u tal-Kunsill tal-21 ta' Ottubru 2009 dwar regoli komuni għal aċċess għas-suq internazzjonali ta' servizzi bil-kowċ u bus, u li jemenda r-Regolament (KE) Nru 561/2006 (ĠU L 300, 14.11.2009, p. 88).

      (5)  Ir-Regolament tal-Kummissjoni (UE) 2016/403 tat-18 ta' Marzu 2016 li jissupplimenta r-Regolament (KE) Nru 1071/2009 tal-Parlament Ewropew u tal-Kunsill fir-rigward tal-klassifikazzjoni ta' ksur serju tar-regoli tal-Unjoni, li jista' jwassal għat-telf ta' reputazzjoni tajba tal-operatur tat-trasport bit-triq u li jemenda l-Anness III tad-Direttiva 2006/22/KE tal-Parlament Ewropew u tal-Kunsill (ĠU L 74, 19.3.2016, p. 8).

      (6)  Id-Direttiva 95/46/KE tal-Parlament Ewropew u tal-Kunsill tal-24 ta' Ottubru 1995 dwar il-protezzjoni ta' individwi fir-rigward tal-ipproċessar ta' dejta personali u dwar il-moviment liberu ta' dik id-dejta (ĠU L 281, 23.11.1995, p. 31)

      (7)  Ir-Regolament (KE) Nru 45/2001 tal-Parlament Ewropew u tal-Kunsill tat-18 ta' Diċembru 2000 dwar il-protezzjoni ta' individwu fir-rigward tal-ipproċessar ta' dejta personali mill-istituzzjonijiet u l-korpi tal-Komunità u dwar il-moviment liberu ta' dak id-dejta (ĠU L 8, 12.1.2001, p. 1).

      (8)  Ir-Regolament (UE) Nru 165/2014 tal-Parlament Ewropew u tal-Kunsill tal-4 ta' Frar 2014 dwar takografi fit-trasport bit-triq, li jħassar ir-Regolament tal-Kunsill (KEE) Nru 3821/85 dwar apparat ta' reġistrazzjoni għat-trasport bit-triq u li jemenda r-Regolament (KE) Nru 561/2006 tal-Parlament Ewropew u tal-Kunsill dwar l-armonizzazzjoni ta' ċerta leġiżlazzjoni soċjali li għandha x'taqsam mat-trasport bit-triq (ĠU L 60, 28.2.2014, p. 1).

      ANNESS I

         ASPETTI ĠENERALI TAL-ERRU

      1.   ARKITETTURA
      L-ERRU se tkun magħmula mill-partijiet li ġejjin:

                  1.1.

                  Hub ċentrali, li jkun jista' jirċievi talba mingħand l-Istat Membru tat-talba, jivvalidaha u jipproċessaha billi jgħaddiha lill-Istati Membri tat-tweġiba. Il-hub ċentrali jistenna biex kull Stat Membru tat-tweġiba jwieġeb, jikkonsolida t-tweġibiet kollha u jgħaddi t-tweġiba kkonsolidata lill-Istat Membru tat-talba.

                  1.2.

                  Sistema nazzjonali għal kull Stat Membru, li se tkun mgħammra b'interfaċċa li tkun kapaċi tibgħat it-talbiet lill-hub ċentrali kif ukoll tirċievi t-tweġibiet korrispondenti. Is-sistemi nazzjonali jistgħu jużaw softwer tagħhom stess jew softwer kummerċjali biex jittrażmettu u jirċievu l-messaġġi mill-hub ċentrali.

                  1.3.

                  Bħala alternattiva għall-punt 1.1, l-Istati Membri jistgħu jagħżlu li jużaw netwerk kummerċjali kompatibbli biex jiskambjaw il-messaġġi bejniethom. F'dak il-każ, kull awtorità kompetenti tipprovdi statistika dwar il-messaġġi skambjati f'dak in-netwerk lill-hub ċentrali.

            2.   ĠESTJONI
      2.1.   Il-hub ċentrali se jiġi ġestit mill-Kummissjoni, li se tkun responsabbli għat-tħaddim tekniku u għall-manutenzjoni tal-hub ċentrali.
      2.2.   Il-hub ċentrali mhux se jaħżen id-dejta għal perjodu ta' iżjed minn sitt xhur, għajr id-dejta tar-reġistrazzjoni u d-dejta statistika stabbiliti fl-Anness VII.
      2.3.   Il-hub ċentrali mhux se jipprovdi aċċess għad-dejta personali, għajr lill-persunal awtorizzat tal-Kummissjoni, meta dan ikun meħtieġ għall-finijiet ta' manutenzjoni u ta' individwazzjoni ta' soluzzjoni.
      2.4.   L-Istati Membri se jkunu responsabbli:

                  2.4.1.

                  Għat-twaqqif u għall-ġestjoni tas-sistemi nazzjonali tagħhom, inkluża l-interfaċċa mal-hub ċentrali.

                  2.4.2.

                  Għall-installazzjoni u għall-manutenzjoni tas-sistema nazzjonali tagħhom, kemm tal-ħardwer kif ukoll tas-softwer, u sewwasew jekk tkun sistema tagħhom stess jew sistema kummerċjali.

                  2.4.3.

                  Għall-interoperabbiltà korretta tas-sistema nazzjonali tagħhom mal-hub ċentrali, inkluża l-ġestjoni tal-messaġġi tal-iżbalji li jirċievi l-hub ċentrali.

                  2.4.4.

                  Sabiex jieħdu l-miżuri kollha biex jiġu żgurati l-kunfidenzjalità, l-integrità u d-disponibbiltà tal-informazzjoni.

                  2.4.5.

                  Għat-tħaddim tas-sistemi nazzjonali skont il-livelli ta' servizz stabbiliti fl-Anness VI.

            2.5.   Il-portal tal-web MOVEHUB
      Il-Kummissjoni se tipprovdi applikazzjoni bbażata fuq il-web b'aċċess f'qafas sigur, imsejħa “l-portal tal-web MOVEHUB”, filwaqt li tipprovdi minn tal-inqas is-servizzi li ġejjin:

                  (a)

                  L-istatistika dwar id-disponibbiltà tal-Istati Membri

                  (b)

                  In-notifika tal-manutenzjoni fuq il-hub ċentrali u fuq is-sistemi nazzjonali tal-Istati Membri.

                  (c)

                  Rapporti aggregati

                  (d)

                  Ġestjoni tal-kuntatti

                  (e)

                  Skemi XSD

            2.6.   Ġestjoni tal-kuntatti
      Il-funzjonalità tal-ġestjoni tal-kuntatti se tipprovdi lil kull Stat Membru bil-kapaċità ta' ġestjoni tad-dettalji ta' kuntatt fir-rigward tal-utenti kummerċjali, operazzjonali, tekniċi u ta' politika ta' dak l-Istat Membru, billi l-awtorità kompetenti ta' kull Stat Membru tkun responsabbli għaż-żamma tal-kuntatti tagħha stess. Se jkun possibbli li wieħed jara, iżda mhux jeditja, id-dettalji ta' kuntatt tal-Istati Membri l-oħra.

      ANNESS II

         FUNZJONALITAJIET TAL-ERRU

                  1.

                  Il-funzjonalitajiet li ġejjin se jiġu pprovduti permezz tal-ERRU:

                              1.1.

                              Kontroll tar-Reputazzjoni Tajba (CGR): jippermetti lill-Istat Membru tat-talba jibgħat mistoqsija lil Stat Membru wieħed tat-tweġiba jew lil kollha kemm huma, sabiex tiġi ddeterminata l-qagħda medika ta' maniġer tat-trasport u b'hekk l-awtorizzazzjoni li jmexxi impriża tat-trasport.

                              1.2.

                              Notifika tal-Ksur (INF): tippermetti lill-Istat Membru tal-ksur jinnotifika lill-Istat Membru ta' stabbiliment li l-impriża tat-trasport tkun wettqet ksur serju kif imsemmi fl-Artikolu 6(2)(b) tar-Regolament (KE) Nru 1071/2009. Tippermetti wkoll lill-Istat Membru tal-ksur jitlob li l-penali jiġu applikati lill-impriża tat-trasport fl-Istat Membru ta' stabbiliment.

                              1.3.

                              Kontroll tal-Liċenzja Komunitarja (CCL): jippermetti lill-Istat Membru tat-talba jibgħat lill-Istat Membru tat-tweġiba (jiġifieri l-Istat Membru ta' stabbiliment) sabiex jiġi determinat jekk impriża tat-trasport tkunx qed topera b'liċenzja Komunitarja valida.

                  2.

                  Se jiġu inklużi tipi oħra ta' messaġġi li jitqiesu li huma adattati għall-funzjonament effiċjenti tal-ERRU, pereżempju, notifiki tal-iżbalji.

      ANNESS III

         DISPOŻIZZJONIJIET DWAR L-MESSAĠĠI TAL-ERRU

      1.   REKWIŻITI TEKNIĊI ĠENERALI
      1.1.   Il-hub ċentrali se tipprovdi interfaċċa sinkronika u oħra asinkronika għall-iskambju ta' messaġġi. L-Istati Membri jistgħu jagħżlu l-iktar teknoloġija adattata għall-interfaċċa mal-applikazzjonijiet tagħhom stess.
      1.2.   Il-messaġġi kollha skambjati bejn il-hub ċentrali u s-sistemi nazzjonali jridu jkunu enkowdjati UTF-8.
      1.3.   L-Istati Membri jiżguraw li s-sistemi nazzjonali tagħhom jistgħu jirċievu u jipproċessaw il-messaġġi li jkun fihom ittri Griegi jew Ċirilliċi.
      2.   STRUTTURA TAL-MESSAĠĠI U DEFINIZZJONI TAL-ISKEMA XML (XSD)
      2.1.   L-istruttura ġenerali tal-messaġġi XML issegwi l-format definit mill-iskemi XSD installati fil-hub ċentrali.
      2.2.   Il-hub ċentrali u s-sistemi nazzjonali jittrażmettu u jirċievu messaġġi li jikkonformaw mal-iskema XSD tal-messaġġi.
      2.3.   Is-sistemi nazzjonali se jkunu kapaċi jibagħtu, jirċievu u jipproċessaw il-messaġġi kollha li jikkorrispondu ma' kwalunkwe waħda mill-funzjonalitajiet stabbiliti fl-Anness II.
      2.4.   Minn tal-inqas il-messaġġi XML jinkludu r-rekwiżiti minimi stipulati fl-Appendiċi ta' dan l-Anness.

         Appendiċi

            Rekwiżiti minimi għall-kontenut tal-messaġġi XML

                     Intestazzjoni Komuni

                     Obbligatorju

                     Verżjoni

                     Il-verżjoni uffiċjali tal-ispeċifikazzjonijiet XML se tiġi speċifikata permezz tal-ispazju tal-isem definit fil-messaġġ XSD u fl-attribut tal-verżjoni tal-element tal-Intestazzjoni ta' kwalunkwe messaġġ XML. In-numru tal-verżjoni (“n.m”) se jiġi definit bħala valur fiss f'kull rilaxx tal-fajl tad-Definizzjoni ta' Skema XML (xsd).

                     Iva

                     Identifikatur tat-Test

                     Identifikatur (ID) fakultattiv għall-ittestjar L-oriġinatur tat-test jimla l-ID u l-parteċipanti kollha fil-fluss tax-xogħol jittrażmettu/jirritornaw l-istess ID. Fil-produzzjoni dan għandu jiġi injorat u mhux se jintuża jekk jiġi pprovdut.

                     Le

                     Identifikatur Tekniku

                     UUID li jidentifika b'mod uniku lil kull messaġġ individwali. Min jibgħat il-messaġġ jiġġenera UUID u jimla dan l-attribut. Din id-dejta ma tintużax f'kapaċità kummerċjali.

                     Iva

                     Identifikatur tal-Fluss tax-xogħol

                     Il-workflowId huwa UUID u għandu jiġi ġġenerat mill-Istat Membru tat-talba. Imbagħad, dan l-ID jintuża fil-messaġġi kollha biex għall-korrelazzjoni tal-fluss tax-xogħol.

                     Iva

                     Mibgħut Fi

                     Id-data u l-ħin (UTC) li fihom intbagħat il-messaġġ.

                     Iva

                     Żmien tal-iskadenza

                     Dan huwa attribut fakultattiv tad-data u tal-ħin (fil-format UTC). Dan il-valur jiġi ssettjat biss mill-Hub għat-talbiet li jintbagħtu. Dan jinforma lill-Istat Membru tat-tweġiba dwar il-ħin meta tiskadi t-talba. Dan il-valur mhuwiex meħtieġ fi MS2TCN_<x>_Req u fil-messaġġi kollha ta' tweġiba. Huwa fakultattiv u allura l-istess definizzjoni tal-intestazzjoni tista' tintuża għat-tipi kollha ta' messaġġi kemm jekk ikun meħtieġ l-attribut timeoutValue kif ukoll jekk ma jkunx.

                     Le

                     Mingħand

                     Il-kodiċi Alfa 2 ISO 3166-1 tal-Istat Membru li jibgħat il-messaġġ jew “UE”.

                     Iva

                     Lil

                     Il-kodiċi Alfa 2 ISO 3166-1 tal-Istat Membru li qed jintbagħatlu l-messaġġ jew “UE”.

                     Iva

            Kontroll tar-Reputazzjoni Tajba

                     Talba għal Kontroll tar-Reputazzjoni Tajba

                     Obbligatorju

                     Identifikatur tal-Każ tan-Negozju

                     Numru tas-serje jew ta' referenza li jidentifika kull talba individwali.

                     Iva

                     Awtorità Kompetenti tat-Talba

                     L-awtorità kompetenti li tkun ħarġet talba għal tfittxija.

                     Iva

                        Dettalji tal-Maniġer tat-Trasport

                        Iva, jekk ma jkunx hemm dettalji tas-CPC

                     Kunjom

                     Kunjom/ijiet tal-maniġer tat-trasport kif indikat fuq is-CPC.

                     Iva

                     Isem

                     L-isem sħiħ tal-maniġer tat-trasport kif indikat fuq iċ-ċertifikat ta' kompetenza professjonali.

                     Iva

                     Data tat-Twelid

                     Id-data ta' twelid tal-maniġer tat-trasport fil-format ISO 8601 (SSSS-XX-JJ).

                     Iva

                     Post tat-twelid

                     Il-post tat-twelid tal-maniġer tat-trasport.

                     Le

                        Dettalji tas-CPC

                        Iva, jekk ma jkunx hemm dettalji tal-maniġer tat-trasport

                     Numru tas-CPC

                     In-numru taċ-ċertifikat ta' kompetenza professjonali

                     Iva

                     Data tal-Ħruġ tas-CPC

                     Id-data tal-ħruġ tas-CPC fil-format ISO 8601 (SSSS-XX-JJ).

                     Iva

                     Pajjiż tal-Ħruġ tas-CPC

                     Il-pajjiż tal-ħruġ tas-CPC fil-format Alfa 2 ISO 3166-1.

                     Iva

                     Tweġiba għall-Kontroll tar-Reputazzjoni Tajba

                     Obbligatorju

                     Identifikatur tal-Każ tan-Negozju

                     Numru tas-serje jew ta' referenza li jaqbel mal-identifikatur tal-każ tan-negozju tat-talba.

                     Iva

                     Awtorità Kompetenti tat-Talba

                     L-awtorità kompetenti li tkun ħarġet talba għal tfittxija.

                     Iva

                     Awtorità Kompetenti tat-Tweġiba

                     L-awtorità kompetenti li tkun wieġbet it-talba għal tfittxija.

                     Iva

                     Kodiċi tal-Istatus

                     Il-kodiċi tal-istatus tat-tfittxija (eż. instab, ma nstabx, żball, eċċ.).

                     Iva

                     Messaġġ tal-Istatus

                     Deskrizzjoni ta' spjega tal-istatus (jekk ikun hemm bżonn).

                     Le

                        Instabu Dettalji tal-Maniġer tat-Trasport

                        Iva, jekk Instab il-Kodiċi tal-Istatus

                     Kunjom

                     Il-kunjom/ijiet tal-maniġer tat-trasport kif irreġistrat/i fir-reġistru.

                     Iva

                     Isem

                     L-isem sħiħ tal-maniġer tat-trasport kif irreġistrat fir-reġistru.

                     Iva

                     Data tat-Twelid

                     Id-data ta' twelid tal-maniġer tat-trasport fil-format ISO 8601 (SSSS-XX-JJ) kif irreġistrat fir-reġistru.

                     Iva

                     Post tat-twelid

                     Il-post tat-twelid tal-maniġer tat-trasport kif irreġistrat fir-reġistru.

                     Iva

                     Numru tas-CPC

                     In-numru taċ-ċertifikat ta' kompetenza professjonali kif irreġistrat fir-reġistru.

                     Iva

                     Data tal-Ħruġ tas-CPC

                     Id-data tal-ħruġ tas-CPC fil-format ISO 8601 (SSSS-XX-JJ) kif irreġistrat fir-reġistru.

                     Iva

                     Pajjiż tal-Ħruġ tas-CPC

                     Il-pajjiż tal-ħruġ tas-CPC fil-format Alfa 2 ISO 3166-1 kif irreġistrat fir-reġistru.

                     Iva

                     Total ta' Impriżi Ġestiti

                     In-numru ta' impriżi tat-trasport li magħhom ikun assoċjat il-maniġer tat-trasport.

                     Iva

                     Total ta' Vetturi Ġestiti

                     In-numru totali ta' vetturi li magħhom ikun assoċjat il-maniġer tat-trasport.

                     Iva

                     Qagħda medika

                     Dikjarazzjoni ta' “Qagħda medika tajba” jew ta' “Qagħda medika ħażina”.

                     Iva

                     Data tat-Tmiem tal-Qagħda medika ħażina

                     Id-data tat-tmiem tal-qagħda medika ħażina tal-maniġer tat-trasport fil-format ISO 8601 (SSSS-XX-JJ). Applikabbli jekk il-Qagħda fiżika tkun ħażina.

                     Le

                     Metodu ta' Tfittxija

                     Il-metodu li jintuża biex jinstab il-maniġer tat-trasport: NYSIIS, CPC jew wieħed Apposta.

                     Iva

                        Impriża tat-Trasport (għal kull Maniġer tat-Trasport li jinstab)

                        Iva jekk l-Impriżi Ġestiti > 0

                     Isem l-Impriża tat-Trasport

                     Isem l-impriża tat-trasport (l-isem u l-forma ġuridika) kif irreġistrat fir-reġistru.

                     Iva

                     Indirizz tal-Impriża tat-Trasport

                     L-indirizz tal-impriża tat-trasport (l-indirizz, il-kodiċi postali, il-belt u l-pajjiż) kif irreġistrat fir-reġistru.

                     Iva

                     Numru tal-Liċenzja Komunitarja

                     In-numru tas-serje tal-liċenzja Komunitarja tal-impriża tat-trasport kif irreġistrat fir-reġistru.

                     Iva

                     Status tal-Liċenzja Komunitarja

                     L-istatus tal-liċenzja Komunitarja tal-impriża tat-trasport kif irreġistrat fir-reġistru.

                     Iva

                     Vetturi Ġestiti

                     In-numru ta' vetturi ġestiti kif irreġistrat fir-reġistru.

                     Iva

            Notifika ta' Ksur

                     Talba għal Notifika ta' Ksur

                     Obbligatorju

                     Identifikatur tal-Każ tan-Negozju

                     Numru tas-serje jew ta' referenza li jidentifika kull talba individwali.

                     Iva

                     Awtorità tan-Notifika

                     L-awtorità kompetenti li toħroġ in-notifika ta' ksur.

                     Iva

                        Impriża tat-Trasport

                        Iva

                     Isem l-Impriża tat-Trasport

                     Isem l-impriża tat-trasport li kontriha jkun qed jiġi rreġistrat l-ksur.

                     Iva

                     Numru tal-Liċenzja Komunitarja

                     In-numru tas-serje tal-kopja awtentika ċċertifikata tal-liċenzja Komunitarja tal-impriża tat-trasport.

                     Iva

                     Numru ta' Reġistrazzjoni tal-Vettura

                     In-numru ta' reġistrazzjoni tal-vettura tal-vettura li twettaq l-ksur.

                     Iva

                     Pajjiż ta' Reġistrazzjoni tal-Vettura

                     Il-pajjiż li fih tkun irreġistrata l-vettura

                     Iva

                        Ksur Serju

                        Iva

                     Data tal-Ksur

                     Id-data tal-ksur tas-CPC fil-format ISO 8601. (SSSS-XX-JJ)

                     Iva

                     Kategorija

                     Il-kategorija tal-ksur:

                                 —

                                 MSI — L-iktar ksur serju

                                 —

                                 VSI — Ksur serju ħafna

                                 —

                                 SI — Ksur serju

                     Iva

                     Tip ta' Ksur

                     Skont il-klassifikazzjoni mogħtija fl-Anness IV tar-Regolament (KE) Nru 1071/2009 u fl-Anness I tar-Regolament (UE) 2016/403

                     Iva

                     Data tal-Kontroll

                     Id-data tal-kontroll li fiha l-ksur ikun ġie aċċertat fil-format ISO 8601 (SSSS-XX-JJ).

                     Iva

                        Penali Imposta (għal kull Ksur Serju)

                        Iva

                     Identifikatur tal-Penali Imposta

                     In-numru tas-serje tal-penali individwali imposta.

                     Iva

                     Data tad-Deċiżjoni Finali

                     Id-data tad-deċiżjoni finali tal-penali imposta fil-format ISO 8601 (SSSS-XX-JJ).

                     Iva

                     Tip ta' Penali Imposta

                     Dikjarazzjoni ta' waħda minn dawn:

                                 —

                                 101 — “Twissija”

                                 —

                                 201 –“Divjet temporanju fuq l-operazzjonijiet ta' kabotaġġ”

                                 —

                                 202 — “Multa”

                                 —

                                 203 — “Projbizzjoni”

                                 —

                                 204 — “Immobilizzazzjoni”

                                 —

                                 102 — “Oħrajn”

                     Iva

                     Data tal-Bidu

                     Id-data tal-bidu tal-penali imposta fil-format ISO 8601 (SSSS-XX-JJ).

                     Le

                     Data tat-Tmiem

                     Id-data tat-tmiem tal-penali imposta fil-format ISO 8601 (SSSS-XX-JJ).

                     Le

                     Ġiet Eżegwita

                     Iva/Le

                     Iva

                        Penali Mitluba (għal kull Ksur Serju)

                        Le

                     Identifikatur tal-Penali Mitluba

                     In-numru tas-serje tal-penali individwali mitluba.

                     Iva

                     Tip ta' Penali Mitluba

                     Dikjarazzjoni ta' waħda minn dawn:

                                 —

                                 101 — “Twissija”

                                 —

                                 301 — “Irtirar temporanju ta' xi wħud mill-kopji awtentiċi ċċertifikati tal-liċenzja Komunitarja jew ta' kollha kemm huma”

                                 —

                                 302 — “Irtirar permanenti ta' xi wħud mill-kopji awtentiċi ċċertifikati tal-liċenzja Komunitarja jew ta' kollha kemm huma”

                                 —

                                 303 — “Irtirar temporanju tal-liċenzja Komunitarja”

                                 —

                                 304 — “Irtirar permanenti tal-liċenzja Komunitarja”

                                 —

                                 305 — “Sospensjoni tal-ħruġ tal-attestazzjonijiet tas-sewwieq”

                                 —

                                 306 — “Irtirar tal-attestazzjonijiet tas-sewwieq”

                                 —

                                 307 — “Ħruġ tal-attestazzjonijiet tas-sewwieq soġġett għal kundizzjonijiet addizzjonali sabiex jiġi evitat l-użu ħażin”

                     Iva

                     Durata

                     It-tul ta' żmien tal-penali mitluba (jiem kalendarji).

                     Le

                     Tweġiba għal Notifika ta' Ksur

                     Obbligatorju

                     Identifikatur tal-Każ tan-Negozju

                     Numru tas-serje jew ta' referenza li jaqbel mal-identifikatur tal-każ tan-negozju tat-talba.

                     Iva

                     Awtorità Oriġinatriċi

                     L-awtorità kompetenti li ħarġet in-notifika ta' ksur oriġinali.

                     Iva

                     Awtorità tal-Għoti tal-Liċenzja

                     L-awtorità kompetenti li twieġeb in-notifika ta' ksur.

                     Iva

                     Kodiċi tal-Istatus

                     Il-kodiċi tal-istatus tat-tweġiba għall-ksur (eż. instab, ma nstabx, żball, eċċ.).

                     Iva

                     Messaġġ tal-Istatus

                     Deskrizzjoni ta' spjega tal-istatus (jekk ikun hemm bżonn).

                     Le

                        Impriża tat-Trasport

                        Iva

                     Isem l-Impriża tat-Trasport

                     Isem l-impriża tat-trasport kif irreġistrat fir-reġistru.

                     Iva

                        Penali Imposta

                        Le

                     Identifikatur tal-Penali Imposta

                     In-numru tas-serje tal-penali individwali imposta (mogħti fl-Identifikatur tal-Penali Mitluba tan-Notifika ta' Ksur).

                     Iva

                     Awtorità li qed Timponi l-Penali

                     Isem l-awtorità li qed timponi l-penali.

                     Iva

                     Ġiet Imposta

                     Iva/Le

                     Iva

                     Tip ta' Penali Imposta

                     Dikjarazzjoni ta' waħda minn dawn:

                                 —

                                 101 — “Twissija”

                                 —

                                 301 — “Irtirar temporanju ta' xi wħud mill-kopji awtentiċi ċċertifikati tal-liċenzja Komunitarja jew ta' kollha kemm huma”

                                 —

                                 302 — “Irtirar permanenti ta' xi wħud mill-kopji awtentiċi ċċertifikati tal-liċenzja Komunitarja jew ta' kollha kemm huma”

                                 —

                                 303 — “Irtirar temporanju tal-liċenzja Komunitarja”

                                 —

                                 304 — “Irtirar permanenti tal-liċenzja Komunitarja”

                                 —

                                 305 — “Sospensjoni tal-ħruġ tal-attestazzjonijiet tas-sewwieq”

                                 —

                                 306 — “Irtirar tal-attestazzjonijiet tas-sewwieq”

                                 —

                                 307 — “Ħruġ tal-attestazzjonijiet tas-sewwieq soġġett għal kundizzjonijiet addizzjonali sabiex jiġi evitat l-użu ħażin”

                                 —

                                 102 — “Oħrajn”

                     Iva

                     Data tal-Bidu

                     Id-data tal-bidu tal-penali imposta fil-format ISO 8601 (SSSS-XX-JJ).

                     Le

                     Data tat-Tmiem

                     Id-data tat-tmiem tal-penali imposta fil-format ISO 8601 (SSSS-XX-JJ).

                     Le

                     Raġuni

                     Ir-raġuni jekk il-penali ma tiġix imposta.

                     Le

                     Konferma ta' Riċevuta għal Notifika ta' Ksur

                     Obbligatorju

                     Identifikatur tal-Każ tan-Negozju

                     Numru tas-serje jew ta' referenza li jaqbel mal-identifikatur tal-każ tan-negozju tan-notifika jew tat-tweġiba.

                     Iva

                     Kodiċi tal-Istatus

                     Il-kodiċi tal-istatus tal-konferma ta' riċevuta.

                     Iva

                     Messaġġ tal-Istatus

                     Sekwenza tal-Messaġġ tal-Istatus

                     Le

                     Awtorità Oriġinatriċi

                     Għal IN_Ack: fil-leġiżlazzjoni, dan il-qasam huwa rrappreżentat bħala “Identifikatur tal-Awtorità Kompetenti tad-Destinazzjoni”.
                     Għal IR_Ack: fil-leġiżlazzjoni, dan il-qasam huwa rrappreżentat bħala “Identifikatur tal-Awtorità Kompetenti tal-Konferma ta' Riċevuta”.

                     Iva

                     Awtorità tal-Għoti tal-Liċenzja

                     Għal IN_Ack: fil-leġiżlazzjoni, dan il-qasam huwa rrappreżentat bħala “Identifikatur tal-Awtorità Kompetenti tal-Konferma ta' Riċevuta”.
                     Għal IR_Ack: fil-leġiżlazzjoni, dan il-qasam huwa rrappreżentat bħala “Identifikatur tal-Awtorità Kompetenti tad-Destinazzjoni”.

                     Iva

                     Tip ta' Konferma ta' Riċevuta

                     Tip ta' Konferma ta' Riċevuta ta' Definizzjoni
                     Valuri Possibbli:

                                 —

                                 “IN_Ack”

                                 —

                                 “IR_Ack”

                     Iva

            Kontroll tal-Liċenzja Komunitarja

                     Talba ta' Kontroll tal-Liċenzja Komunitarja

                     Obbligatorju

                     Identifikatur tal-Każ tan-Negozju

                     Numru tas-serje jew ta' referenza li jidentifika kull talba individwali.

                     Iva

                     Awtorità Oriġinatriċi

                     L-awtorità li toħroġ it-talba għal tfittxija.

                     Le

                        Impriża tat-Trasport

                        Iva

                     Isem l-Impriża tat-Trasport

                     Isem l-impriża tat-trasport li għaliha jintalbu d-dettalji tal-liċenzja Komunitarja.

                     Iva

                     Numru tal-Liċenzja Komunitarja

                     In-numru tas-serje tal-kopja awtentika ċċertifikata tal-liċenzja Komunitarja li għaliha jintalbu d-dettalji.

                     Iva

                     Numru ta' Reġistrazzjoni tal-Vettura

                     In-numru ta' reġistrazzjoni tal-vettura li għaliha tinħareġ kopja awtentika ċċertifikata tal-liċenzja Komunitarja.

                     Le

                     Tweġiba għall-Kontroll tal-Liċenzja Komunitarja

                     Obbligatorju

                     Identifikatur tal-Każ tan-Negozju

                     Numru tas-serje jew ta' referenza li jidentifika kull talba individwali.

                     Iva

                     Awtorità Oriġinatriċi

                     L-awtorità li ħarġet it-talba għal tfittxija.

                     Le

                        Impriża tat-Trasport

                        Iva

                     Isem l-Impriża tat-Trasport

                     Isem l-impriża tat-trasport (l-isem u l-forma ġuridika) kif irreġistrat fir-reġistru.

                     Iva

                     Indirizz tal-Impriża tat-Trasport

                     L-indirizz tal-impriża tat-trasport (l-indirizz, il-kodiċi postali, il-belt u l-pajjiż) kif irreġistrat fir-reġistru.

                     Iva

                        Dettalji tal-Liċenzja Komunitarja

                        Iva

                     Numru tal-Liċenzja

                     In-numru tas-serje tal-liċenzja Komunitarja tal-impriża tat-trasport kif irreġistrat fir-reġistru.

                     Iva

                     Status tal-Liċenzja

                     L-istatus tal-liċenzja Komunitarja tal-impriża tat-trasport kif irreġistrat fir-reġistru:

                                 —

                                 “Attiva”

                                 —

                                 “Sospiża”

                                 —

                                 “Irtirata”

                                 —

                                 “Skadiet”

                                 —

                                 “Mitlufa/Misruqa”

                                 —

                                 “Annullata”

                                 —

                                 “Ritornata”

                     Iva

                     Tip ta' Liċenzja

                     It-tip tal-liċenzja Komunitarja kif irreġistrat fir-reġistru. Dikjarazzjoni ta':

                                 —

                                 “Liċenzja Komunitarja għat-trasport tal-passiġġieri”

                                 —

                                 “Liċenzja nazzjonali għat-trasport tal-passiġġieri”

                                 —

                                 “Liċenzja Komunitarja għat-trasport tal-merkanzija”

                                 —

                                 “Liċenzja Nazzjonali għat-trasport tal-merkanzija”

                     Iva

                     Data tal-Bidu

                     Id-data tal-bidu tal-liċenzja Komunitarja.

                     Iva

                     Data ta' Skadenza

                     Id-data ta' skadenza tal-liċenzja Komunitarja.

                     Iva

                     Data ta' Rtirar

                     Id-data ta' rtirar tal-liċenzja Komunitarja.

                     Le

                     Data ta' Sospensjoni

                     Id-data ta' sospensjoni tal-liċenzja Komunitarja.

                     Le

                     Data ta' Skadenza tas-Sospensjoni

                     Id-data li fiha tiskadi s-sospensjoni tal-liċenzja Komunitarja.

                     Le

                     Vetturi Ġestiti

                     In-numru ta' vetturi ġestiti kif irreġistrat fir-reġistru.

                     Iva

                        Dettalji tal-Kopja Awtentika Ċċertifikata

                        Iva

                     Numru tal-Liċenzja

                     In-numru tas-serje tal-kopja awtentika ċċertifikata tal-liċenzja Komunitarja tal-impriża tat-trasport kif irreġistrat fir-reġistru (dan huwa n-numru tal-liċenzja li ġie riċevut fit-talba).

                     Iva

                     Status tal-Liċenzja

                     L-istatus tal-kopja awtentika ċċertifikata tal-liċenzja Komunitarja tal-impriża tat-trasport kif irreġistrat fir-reġistru:

                                 —

                                 “Attiva”

                                 —

                                 “Sospiża”

                                 —

                                 “Irtirata”

                                 —

                                 “Skadiet”

                                 —

                                 “Mitlufa/Misruqa”

                                 —

                                 “Annullata”

                                 —

                                 “Ritornata”

                     Iva

                     Tip ta' Liċenzja

                     It-tip ta' kopja awtentika ċċertifikata tal-liċenzja Komunitarja kif irreġistrat fir-reġistru. Dikjarazzjoni ta':

                                 —

                                 “Liċenzja Komunitarja għat-trasport tal-passiġġieri”

                                 —

                                 “Liċenzja nazzjonali għat-trasport tal-passiġġieri”

                                 —

                                 “Liċenzja Komunitarja għat-trasport tal-merkanzija”

                                 —

                                 “Liċenzja Nazzjonali għat-trasport tal-merkanzija”

                     Iva

                     Data tal-Bidu

                     Id-data tal-bidu tal-kopja awtentika ċċertifikata tal-liċenzja Komunitarja.

                     Iva

                     Data ta' Skadenza

                     Id-data ta' skadenza tal-kopja awtentika ċċertifikata tal-liċenzja Komunitarja.

                     Iva

                     Data ta' Rtirar

                     Id-data ta' rtirar tal-kopja awtentika ċċertifikata tal-liċenzja Komunitarja.

                     Le

                     Data ta' Sospensjoni

                     Id-data ta' sospensjoni tal-kopja awtentika ċċertifikata tal-liċenzja Komunitarja.

                     Le

                     Data ta' Skadenza tas-Sospensjoni

                     Id-data li fiha tiskadi s-sospensjoni tal-kopja awtentika ċċertifikata tal-liċenzja Komunitarja.

                     Le

      ANNESS IV

         SERVIZZI TA' TRAŻLITTERAZZJONI U TA' NYSIIS

      1.   L-algoritmu tan-NYSIIS implimentat fil-hub ċentrali se jintuża sabiex jiġu enkowdjati l-ismijiet tal-maniġers kollha tat-trasport fir-reġistru nazzjonali.
      2.   L-Istati Membri għandhom dejjem jużaw il-kjavi tan-NYSIIS bħala l-mekkaniżmu primarju ta' tfittxija meta jfittxu fir-reġistru għal maniġer tat-trasport permezz tal-funzjonalità tas-CGR.
      3.   Barra minn hekk, l-Istati Membri jistgħu jużaw algoritmu apposta biex jagħtihom riżultati addizzjonali.
      4.   Ir-riżultati tat-tfittxija jindikaw b'liema mekkaniżmu ta' tfittxija nstab rekord, jekk hux bin-NYSIIS, jew bis-CPC jew b'wieħed apposta.

      ANNESS V

         REKWIZITI TA' SIGURTÀ

      1.   Dejjem irid jintuża l-HTTPS għall-iskambju ta' messaġġi bejn il-hub ċentrali u s-sistemi nazzjonali.
      2.   Is-sistemi nazzjonali se jużaw iċ-ċertifikati tal-PKI pprovduti mill-Kummissjoni sabiex it-trażmissjoni tal-messaġġi bejn is-sistema nazzjonali u l-hub issir f'qafas sigur.
      3.   Bħala minimu, is-sistemi nazzjonali se jimplimentaw iċ-ċertifikati li jużaw l-algoritmu tal-hash tal-firma SHA-2 (SHA-256) u tul tal-kjavi pubblika ta' 2 048 bit.

      ANNESS VI

         LIVELLI TA' SERVIZZ

      1.   Is-sistemi nazzjonali se jissodisfaw il-livell minimu ta' servizz li ġej:

                  1.1.

                  Se jkunu disponibbli 24 siegħa kuljum, sebat (7) ijiem fil-ġimgħa.

                  1.2.

                  Id-disponibbiltà tagħhom għandha tiġi ssorveljata b'messaġġ pulsanti li jinħareġ mill-hub ċentrali.

                  1.3.

                  Ir-rata ta' disponibbiltà tagħhom se tkun ta' 98 %, skont it-tabella li ġejja (iċ-ċifri ġew aġġustati 'l fuq għall-eqreb unità konvenjenti):

                              Disponibbiltà ta'

                              tfisser nuqqas ta' disponibbiltà ta'

                              Kuljum

                              Kull xahar

                              Kull sena

                              98 %

                              0,5 sigħat

                              15-il siegħa

                              7,5 ijiem

                        L-Istati Membri mħeġġa jirrispettaw ir-rata ta' disponibbiltà ta' kuljum, madankollu, huwa rikonoxxut li ċerti attivitajiet neċessarji, bħall-manutenzjoni tas-sistema, jeħtieġu perjodu ta' waqfien ta' iżjed minn 30 minuta. Madankollu, ir-rati ta' disponibbiltà ta' kull xahar u ta' kull sena jibqgħu obbligatorji.

                  1.4.

                  L-Istati Membri se jwieġbu minimu ta' 98 % tat-talbiet li jintbagħtulhom f'xahar kalendarju wieħed.

                  1.5.

                  Meta jibagħtu t-tweġibiet dwar il-kontrolli tar-reputazzjoni tajba, il-konfermi li rċevew in-notifika tal-ksur, u t-tweġibiet dwar il-kontrolli tal-liċenzja Komunitarja skont l-Anness VIII:

                              1.5.1.

                              L-Istati Membri se jwieġbu t-talbiet fi żmien 10 sekondi.

                              1.5.2.

                              Iż-żmien tal-iskadenza tat-talba globali (iż-żmien li fih min jagħmel it-talba jista' jistenna għal tweġiba) ma għandux jaqbeż l-20 sekonda.

                              1.5.3.

                              L-Istati Membri għandhom ikunu kapaċi jipprovdu rata ta' talbiet ta' sitt (6) messaġġi kull sekonda.

                  1.6.

                  Is-sistemi nazzjonali mhumiex se jibagħtu talbiet lill-hub tal-ERRU b'rata li tkun iżjed minn żewġ talbiet kull sekonda.

                  1.7.

                  Kull sistema nazzjonali se tkun kapaċi tlaħħaq mal-problemi tekniċi potenzjali tal-hub ċentrali jew tas-sistemi nazzjonali fi Stati Membri oħra. Dawn jinkludu, iżda mhumiex limitati għal:

                              (a)

                              Telf tal-konnessjoni mal-hub ċentrali

                              (b)

                              Ebda tweġiba għal talba

                              (c)

                              Riċevuta tat-tweġibiet wara li jiskadi ż-żmien ta' messaġġ

                              (d)

                              Riċevuta ta' messaġġi mhux mitluba

                              (e)

                              Riċevuta ta' messaġġi mhux validi

            2.   Il-hub ċentrali se:

                  2.1.

                  Jkollu rata ta' disponibbiltà ta' 98 %.

                  2.2.

                  Jipprovdi notifika ta' kwalunkwe żball lis-sistemi nazzjonali, permezz tal-messaġġ ta' tweġiba jew inkella permezz ta' messaġġ dedikat ta' żball. Is-sistemi nazzjonali, min-naħa tagħhom, se jirċievu dawn il-messaġġi dedikati ta' żbalji u jkollhom fis-seħħ eskalazzjoni fil-fluss tax-xogħol sabiex jieħdu kwalunkwe azzjoni li tkun xierqa biex jiġu kkoreġuti l-iżbalji nnotifikati.

            3.   Manutenzjoni
      L-Istati Membri għandhom jinnotifikaw lill-Istati Membri l-oħra u lill-Kummissjoni bi kwalunkwe attività ta' manutenzjoni ta' rutina permezz tal-applikazzjoni tal-web, minn tal-inqas ġimgħa qabel il-bidu ta' dawk l-attivitajiet, jekk dan ikun possibbli teknikament.

      ANNEX VII

         REĠISTRAZZJONI U STATISTIKA

      1.   Dan l-Anness jipprovdi dettalji dwar id-dejta tar-reġistrazzjoni u d-dejta statistika miġbura fil-hub ċentrali, mhux fl-Istati Membri.
      2.   Sabiex tiġi żgurata l-privatezza, id-dejta għal finijiet statistiċi tkun anonima. Id-dejta li tidentifika maniġer speċifiku tat-trasport, impriża tat-trasport jew CPC ma tkunx disponibbli għal finijiet statistiċi.
      3.   L-informazzjoni dwar ir-reġistrazzjoni żżomm amment tat-tranżazzjonijiet kollha għall-finijiet ta' monitoraġġ u ta' debugging, u tippermetti l-ġenerazzjoni tal-istatistika dwar dawn it-tranżazzjonijiet.
      4.   Id-dejta personali mhux se tinżamm fir-reġistri għal iżjed minn sitt (6) xhur. L-informazzjoni statistika tinżamm għal żmien mhux definit.
      5.   Id-dejta statistika li tintuża għar-rapportar tinkludi:

                  (a)

                  L-Istat Membru tat-talba.

                  (b)

                  L-Istat Membru tat-tweġiba.

                  (c)

                  It-tip ta' messaġġ

                  (d)

                  Il-kodiċi tal-istatus tat-tweġiba.

                  (e)

                  Id-data u l-ħin tal-messaġġi.

                  (f)

                  Il-ħin tat-tweġiba.

      ANNESS VIII

         UŻU TAL-ERRU

      1.   KONTROLL TAR-REPUTAZZJONI TAJBA TAL-MANIĠERS TAT-TRASPORT
      Meta ssir il-verifika permezz tal-ERRU, skont l-Artikolu 11(4) tar-Regolament (KE) Nru 1071/2009, dwar jekk maniġer tat-trasport ġiex iddikjarat mhux adattat li jġestixxi l-attivitajiet tat-trasport ta' impriża f'wieħed mill-Istati Membru, l-Istati Membri għandhom iwettqu tfittxija ġenerali ta' CGR billi jibagħtu Talba għal Kontroll tar-Reputazzjoni Tajba. L-Istati Membri tat-tweġiba għandhom iwieġbu għat-talba billi jibagħtu Tweġiba għall-Kontroll tar-Reputazzjoni Tajba.
      2.   SKAMBJU TA' INFORMAZZJONI DWAR IL-KSUR
      2.1.   Meta jsir skambju ta' informazzjoni dwar ksur serju permezz tal-ERRU, skont l-Artikolu 13(1) tar-Regolament (KE) Nru 1072/2009 jew l-Artikolu 23(1) tar-Regolament (KE) Nru 1073/2009, l-Istat Membru tal-ksur jinnotifika lill-Istat Membru ta' stabbiliment fil-każ ta' ksur wieħed jew iktar imwettaq/imwettqa minn impriża tat-trasport, fil-qafas tal-Artikolu 16 tar-Regolament (KE) Nru 1071/2009. In-notifika għandha ssir billi tintbagħat Talba għal Notifika ta' Ksur.
      2.2.   It-Talba għal Notifika ta' Ksur tintbagħat mill-iktar fis possibbli u mhux iżjed tard minn sitt ġimgħat mid-deċiżjoni finali dwar il-kwistjoni. Din tagħti d-dettalji dwar il-ksur, l-istatus tal-penali imposti u l-penali mitluba, jekk ikun il-każ, fl-Istat Membru ta' stabbiliment.
      2.3.   L-Istat Membru ta' stabbiliment għandu jwieġeb it-Talba għal Notifika ta' Ksur billi jibgħat Tweġiba għan-Notifika ta' Ksur, mill-iktar fis possibbli u mhux iżjed tard minn sitt ġimgħat mid-deċiżjoni finali dwar il-kwistjoni, li biha jagħti tagħrif dwar liema mill-penali mitluba mill-Istat Membru tal-ksur ġew imposti, jekk ikun il-każ. Jekk penali bħal dawn ma jiġux imposti, it-Tweġiba għan-Notifika ta' Ksur għandha tinkludi r-raġunijiet għalfejn dan kien il-każ.
      2.4.   Fil-każijiet kollha, ir-riċevuta ta' kwalunkwe Notifika ta' Ksur għandha tiġi kkonfermata b'Konferma ta' Riċevuta għan-Notifika ta' Ksur.
      3.   KONTROLL TAL-LIĊENZJA KOMUNITARJA
      3.1.   Meta jikkontrolla d-disponibbiltà tal-liċenzja Komunitarja msemmija fl-Artikolu 4 tar-Regolament (KE) Nru 1072/2009 u fir-Regolament (KE) Nru 1073/2009, Stat Membru jista' jitlob l-informazzjoni dwar il-liċenzja Komunitarja msemmija fl-Artikolu 16(2)(d) tar-Regolament (KE) Nru 1071/2009 permezz ta' Talba għal Kontroll tal-Liċenzja Komunitarjali tintbagħat lill-Istat Membru ta' stabbiliment.
      3.2.   L-Istat Membru ta' stabbiliment iwieġeb billi jibgħat Tweġiba għall-Kontroll tal-Liċenzja Komunitarja.


title: Regolament ta’ Implimentazzjoni tal-Kummissjoni (UE) Nru 789/2012 tal- 31 ta’ Awwissu 2012 li jistabbilixxi l-valuri standard tal-importazzjoni għad-determinazzjoni tal-prezz ta' dħul ta' ċertu frott u ħxejjex

text:
               1.9.2012

               MT

               Il-Ġurnal Uffiċjali tal-Unjoni Ewropea

               L 235/28

         REGOLAMENT TA’ IMPLIMENTAZZJONI TAL-KUMMISSJONI (UE) Nru 789/2012
   tal-31 ta’ Awwissu 2012
   li jistabbilixxi l-valuri standard tal-importazzjoni għad-determinazzjoni tal-prezz ta' dħul ta' ċertu frott u ħxejjex
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament tal-Kunsill (KE) Nru 1234/2007 tat-22 ta' Ottubru 2007 li jistabbilixxi organizzazzjoni komuni ta' swieq agrikoli u dwar dispożizzjonijiet speċifiċi għal ċerti prodotti agrikoli (Ir-Regolament Waħdieni dwar l-OKS) (1),
   Wara li kkunsidrat ir-Regolament ta’ Implimentazzjoni (UE) Nru 543/2011 tas-7 ta’ Ġunju 2011 li jippreskrivi regoli dettaljati dwar l-applikazzjoni tar-Regolament tal-Kunsill (KE) Nru 1234/2007 fir-rigward tas-setturi tal-frott u l-ħxejjex u tal-frott u l-ħxejjex ipproċessati (2) u b’mod partikolari l-Artikolu 136(1) tiegħu,
   Billi:

               (1)

               Ir-Regolament ta’ Implimentazzjoni (UE) Nru 543/2011 jistipula, skont ir-riżultat tan-negozjati kummerċjali multilaterali taċ-Ċiklu tal-Urugwaj, il-kriterji li bihom il-Kummissjoni tiffissa l-valuri standard għall-importazzjonijiet minn pajjiżi terzi, għall-prodotti u għall-perjodi stipulati fl-Anness XVI, il-Parti A tiegħu.

               (2)

               Il-valur standard tal-importazzjoni huwa kkalkulat kull ġurnata tax-xogħol skont l-Artikolu 136(1) tar-Regolament ta' Implimentazzjoni (UE) Nru 543/2011, billi jqis id-dejta varjabbli ta' kuljum. Għalhekk dan ir-Regolament għandu jidħol fis-seħħ fil-jum tal-pubblikazzjoni tiegħu f'Il-Ġurnal Uffiċjali tal-Unjoni Ewropea.

         ADOTTAT DAN IR-REGOLAMENT:
   Artikolu 1
   Il-valuri standard tal-importazzjoni msemmija fl-Artikolu 136 tar-Regolament ta’ Implimentazzjoni (UE) Nru 543/2011 huma stipulati fl-Anness għal dan ir-Regolament.
   Artikolu 2
   Dan ir-Regolament għandu jidħol fis-seħħ fil-jum tal-pubblikazzjoni tiegħu f'Il-Ġurnal Uffiċjali tal-Unjoni Ewropea.

      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, il-31 ta’ Awwissu 2012.

            Għall-Kummissjoni, F'isem il-President,
         José Manuel SILVA RODRÍGUEZ

            Direttur Ġenerali għall-Agrikoltura u l-Iżvilupp Rurali

      (1)  ĠU L 299, 16.11.2007, p. 1.

      (2)  ĠU L 157, 15.6.2011, p. 1.

      ANNESS
      Il-valuri standard tal-importazzjoni għad-determinazzjoni tal-prezz ta' dħul ta' ċertu frott u ħxejjex

                  (EUR/100 kg)

                  Kodiċi tan-NM

                  Kodiċi tal-pajjiż terz (1)

                  Valur standard tal-importazzjoni

                  0702 00 00

                  MK

                  66,1

                  ZZ

                  66,1

                  0707 00 05

                  MK

                  43,1

                  TR

                  95,4

                  ZZ

                  69,3

                  0709 93 10

                  TR

                  115,3

                  ZZ

                  115,3

                  0805 50 10

                  AR

                  99,9

                  CL

                  88,4

                  TR

                  96,0

                  UY

                  89,5

                  ZA

                  95,6

                  ZZ

                  93,9

                  0806 10 10

                  BA

                  54,5

                  CL

                  196,9

                  EG

                  209,6

                  TR

                  149,7

                  ZZ

                  152,7

                  0808 10 80

                  AR

                  114,4

                  BR

                  92,8

                  CL

                  124,1

                  NZ

                  127,0

                  US

                  153,4

                  ZA

                  100,4

                  ZZ

                  118,7

                  0808 30 90

                  CN

                  78,2

                  TR

                  137,2

                  ZA

                  95,3

                  ZZ

                  103,6

                  0809 30

                  TR

                  175,7

                  ZZ

                  175,7

                  0809 40 05

                  BA

                  62,2

                  HR

                  73,9

                  IL

                  73,7

                  MK

                  67,5

                  ZZ

                  69,3

         (1)  In-nomenklatura tal-pajjiżi stabbilita bir-Regolament tal-Kummissjoni (KE) Nru 1833/2006 (ĠU L 354, 14.12.2006, p. 19). Il-kodiċi “ZZ” jirrappreżenta “ta’ oriġini oħra”.


title: Regolament ta' Implimentazzjoni tal-Kummissjoni (UE) 2015/459 tad- 19 ta' Marzu 2015 li jispeċifika l-karatteristiċi tekniċi tal-modulu ad hoc tal-2016 dwar iż-żgħażagħ fis-suq tax-xogħol previst mir-Regolament tal-Kunsill (KE) Nru 577/98  Test b'rilevanza għaż-ŻEE

text:
               20.3.2015

               MT

               Il-Ġurnal Uffiċjali tal-Unjoni Ewropea

               L 76/6

         REGOLAMENT TA' IMPLIMENTAZZJONI TAL-KUMMISSJONI (UE) 2015/459
   tad-19 ta' Marzu 2015
   li jispeċifika l-karatteristiċi tekniċi tal-modulu ad hoc tal-2016 dwar iż-żgħażagħ fis-suq tax-xogħol previst mir-Regolament tal-Kunsill (KE) Nru 577/98
   (Test b'rilevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea.
   Wara li kkunsidrat ir-Regolament tal-Kunsill (KE) Nru 577/98 tad-9 ta' Marzu 1998 dwar l-organizzazzjoni ta' stħarriġ ta' kampjuni tal-forza tax-xogħol fil-Komunità (1), u b'mod partikolari l-Artikolu 7a(5) tiegħu,
   Billi:

               (1)

               Sabiex jiġi mmonitorjat il-progress lejn l-objettivi komuni stabbiliti fl-Istrateġija Ewropa 2020 u l-inizjattiva ewlenija relatata “Żgħażagħ Attivi” (2), hemm bżonn ta' sett komprensiv ta' dejta dwar iż-żgħażagħ u t-tranżizzjoni tagħhom lejn is-suq tax-xogħol li tippermetti paraguni bejn l-Istati Membri.

               (2)

               Fil-Komunikazzjoni tagħha Reviżjoni tal-Edukazzjoni: Ninvestu fil-ħiliet għal eżiti soċjoekonomiċi aħjar
                   (3), il-Kummissjoni tħeġġeġ lill-Istati Membri jintroduċu riformi fis-sistemi edukattivi tagħhom sabiex iż-żgħażagħ ikunu mgħammra bil-ħiliet it-tajba għall-impjiegi.

               (3)

               Fir-Riżoluzzjoni tiegħu tas-27 ta' Novembru 2009 dwar qafas imġedded għall-kooperazzjoni Ewropea fil-qasam taż-żgħażagħ (2010–2018) (4), il-Kunsill jissottolinja l-ħtieġa li wieħed ikun jaf iktar, u jifhem aħjar, il-kondizzjonijiet tal-għajxien, il-valuri u l-attitudnijiet tan-nisa u l-irġiel żgħażagħ.

               (4)

               Fir-Rakkomandazzjoni tiegħu tat-22 ta' April 2013 dwar it-twaqqif ta' Garanzija għaż-Żgħażagħ (5), il-Kunsill iħeġġeġ lill-Istati Membri jimplimentaw l-iskemi tal-Garanzija għaż-Żgħażagħ malajr kemm jista' jkun, preferibbilment sa mill-bidu tal-Qafas Finanzjarju Pluriennali 2014–20. Dawn huma mħeġġa jużaw il-Fondi Strutturali u ta' Investiment Ewropej tal-UE u l-Fond Soċjali Ewropew b'mod partikolari għal dan il-għan.

               (5)

               Fil-Komunikazzjoni tagħha Naħdmu flimkien għaż-żgħażagħ tal-Ewropa: Sejħa għal azzjoni fir-rigward tal-qgħad fost iż-żgħażagħ
                   (6), il-Kummissjoni tħeġġeġ lill-Istati Membri jimplimentaw il-Garanzija għaż-Żgħażagħ u biex jinvestu fiż-żgħażagħ. Din tippromwovi servizzi onlajn li jippermettu liż-żgħażagħ ifittxu opportunitajiet ta' xogħol reklamati minn impjegaturi mill-Istat Membru tagħhom stess u oħrajn, filwaqt li tgħin lill-SMEs jimpjegaw żgħażagħ mill-Ewropa kollha.

               (6)

               Ir-Regolament tal-Kummissjoni (UE) Nru 318/2013 (7) jistabbilixxi l-modulu ad hoc tal-2016 dwar iż-żgħażagħ fis-suq tax-xogħol.

               (7)

               Ir-Regolament ta' Delega tal-Kummissjoni (UE) Nru 1397/2014 (8) jispeċifika u jiddeskrivi l-oqsma ta' informazzjoni speċjalizzata (“submoduli ad hoc”) li jridu jiġu inklużi fil-modulu ad hoc tal-2016 dwar iż-żgħażagħ fis-suq tax-xogħol.

               (8)

               Ir-Regolament (UE) Nru 545/2014 tal-Parlament Ewropew u tal-Kunsill (9) jistipula li l-karatteristiċi tekniċi, il-filtri, il-kodiċijiet u l-iskadenza għat-trażmissjoni tad-dejta skont kull submodulu ad hoc msemmi fil-Premessa 7 għandhom jiġu speċifikati mill-Kummissjoni.

               (9)

               Il-miżuri stabbiliti f'dan ir-Regolament huma skont l-opinjoni tal-Kumitat tas-Sistema Ewropea tal-Istatistika,

         ADOTTAT DAN IR-REGOLAMENT:
   Artikolu 1
   Il-karatteristiċi tekniċi tal-modulu ad hoc tal-2016 dwar iż-żgħażagħ fis-suq tax-xogħol, il-filtri u l-kodiċijiet li għandhom jintużaw, u l-iskadenza sa meta għandha tintbagħat lill-Kummissjoni huma stabbiliti fl-Anness ta' dan ir-Regolament.
   Artikolu 2
   Dan ir-Regolament jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.

      Dan ir-Regolament jorbot fl-intier tiegħu u japplika direttament fl-Istati Membri kollha.
      Magħmul fi Brussell, id-19 ta' Marzu 2015.

            Għall-Kummissjoni

            Il-President

         Jean-Claude JUNCKER

      (1)  ĠU L 77, 14.3.1998, p. 3.

      (2)  Il-Komunikazzjoni mill-Kummissjoni lill-Parlament Ewropew, lill-Kunsill, lill-Kumitat Ekonomiku u Soċjali Ewropew u lill-Kumitat tar-Reġjuni, Żgħażagħ Mobbli: Inizjattiva biex jinħareġ il-potenzjal taż-żgħażagħ biex jinkiseb it-tkabbir bil-għaqal, sostenibbli u inklużiv fl-Unjoni Ewropea, adottata fil-15 ta' Settembru 2010, COM(2010) 477 final.

      (3)  Il-Komunikazzjoni mill-Kummissjoni lill-Parlament Ewropew, lill-Kunsill, lill-Kumitat Ekonomiku u Soċjali Ewropew u lill-Kumitat tar-Reġjuni: Reviżjoni tal-Edukazzjoni: Ninvestu fil-ħiliet għal eżiti soċjoekonomiċi aħjar, adottata fil-20 ta' Novembru 2012, COM(2012) 669 final.

      (4)  ĠU C 311, 19.12.2009, p. 1.

      (5)  ĠU C 120, 26.4.2013, p. 1.

      (6)  Il-Komunikazzjoni mill-Kummissjoni lill-Parlament Ewropew, lill-Kunsill, lill-Kumitat Ekonomiku u Soċjali Ewropew u lill-Kumitat tar-Reġjuni — Naħdmu flimkien għaż-żgħażagħ tal-Ewropa: Sejħa għal azzjoni fir-rigward tal-qgħad fost iż-żgħażagħ, adottata fid-19 ta' Ġunju 2013 — COM(2013) 447 final.

      (7)  Ir-Regolament tal-Kummissjoni (UE) Nru 318/2013 tat-8 ta' April 2013 li jadotta l-programm ta' moduli ad hoc, li jkopri s-snin mill-2016 sal-2018, għall-istħarriġ permezz ta' kampjun dwar il-forza tax-xogħol previst mir-Regolament tal-Kunsill (KE) Nru 577/98 (ĠU L 99, 9.4.2013, p. 11).

      (8)  Ir-Regolament ta' Delega tal-Kummissjoni (UE) Nru 1397/2014 tat-22 ta' Ottubru 2014 li jemenda r-Regolament tal-Kummissjoni (UE) Nru 318/2013 li jadotta l-programm ta' moduli ad hoc, li jkopri s-snin mill-2016 sal-2018, għall-istħarriġ permezz ta' kampjun dwar il-forza tax-xogħol previst mir-Regolament tal-Kunsill (KE) Nru 577/98 (ĠU L 370, 30.12.2014, p. 42).

      (9)  Ir-Regolament (UE) Nru 545/2014 tal-Parlament Ewropew u tal-Kunsill tal-15 ta' Mejju 2014 li jemenda r-Regolament tal-Kunsill (KE) Nru 577/98 dwar l-organizzazzjoni ta' stħarriġ ta' kampjuni tal-forza tax-xogħol fil-Komunità (ĠU L 163, 29.5.2014, p. 10).

      ANNESS
      Dan l-Anness jistipula l-karatteristiċi tekniċi, il-filtri u l-kodiċijiet li għandhom jintużaw fil-modulu ad hoc dwar iż-żgħażagħ fis-suq tax-xogħol skedat li jsir fl-2016. Jistabbilixxi wkoll id-dati ta' meta trid titressaq id-dejta lill-Kummissjoni.

         L-iskadenza biex jintbagħtu r-riżultati lill-Kummissjoni: Il-31 ta' Marzu 2017.

         Il-filtri u l-kodiċijiet li għandhom jintużaw biex tintbagħat id-dejta: kif stabbiliti fl-Anness III tar-Regolament tal-Kummissjoni (KE) Nru 377/2008 (1), kif emendat bl-Anness I tar-Regolament tal-Kummissjoni (UE) Nru 317/2013 (2).

         Kolonni riżervati għall-fatturi ta' ponderazzjoni opzjonali; jintużaw f'każijiet ta' subkampjunar jew nuqqas ta' tweġiba. il-kolonni 228-231 li fihom numri sħaħ u l-kolonni 232-233 li fihom pożizzjoni deċimali.

         Is-submodulu “L-isfond edukattiv”

         Filtru: 15≤AGE≤ 34

                  Isem/Kolonna

                  Kodiċi

                  Deskrizzjoni

                  Filtru

                  WORKEXP
                  211

                     Esperjenza ta' xogħol matul l-istudji

                  HATLEVEL≠000

                     Esperjenza ta' xogħol imħallas jew mhux imħallas matul l-ogħla livell ta' edukazzjoni (HATLEVEL)

                  1

                  Esperjenza ta' xogħol imħallas u mhux imħallas

                  2

                  Esperjenza ta' xogħol imħallas biss

                  3

                  Esperjenza ta' xogħol mhux imħallas biss

                  4

                  L-ebda esperjenza ta' xogħol matul il-HATLEVEL

                  9

                  Ma japplikax (mhux inkluż fil-filtru)

                  Vojt

                  Mhux magħruf

                  WORKSTUD
                  212

                     Tagħlim ibbażat fuq ix-xogħol

                  WORKEXP = 1-3

                     It-tip ta' esperjenza ta' xogħol li hi parti mill-kurrikulu tal-ogħla livell ta' edukazzjoni (HATLEVEL)

                  1

                  Apprendistat (definizzjoni operazzjonali tal-Eurostat)

                  2

                  Taħriġ obbligatorju

                  3

                  Taħriġ obbligatorju bbażat fuq ix-xogħol fejn id-distinzjoni bejn l-1 u t-2 mhix possibbli

                  4

                  Apprendistat fakultattiv (parti mill-edukazzjoni)

                  5

                  Xogħol barra l-kurrikulu

                  9

                  Mhux applikabbli (mhux inkluż fil-filtru)

                  Vojt

                  Mhux magħruf

                  ADDLEVEL
                  213-214

                     Livell ta' edukazzjoni formali addizzjonali

                  EDUCSTAT = 2

                     Il-livell u l-orjentazzjoni ta' edukazzjoni formali li l-persuna bdiet wara li laħqet l-ogħla livell ta' edukazzjoni

                  00

                  Ma nbdiet l-ebda edukazzjoni formali wara li ntlaħaq l-ogħla livell ta' edukazzjoni

                  10

                  ISCED 1

                  20

                  ISCED 2

                  30

                  ISCED 3 fejn distinzjoni skont l-orjentazzjoni mhix possibbli

                  34

                  ISCED 3 programm ġenerali

                  35

                  ISCED 3 programm vokazzjonali

                  40

                  ISCED 4 fejn distinzjoni skont l-orjentazzjoni mhix possibbli

                  44

                  ISCED 4 programm ġenerali

                  45

                  ISCED 4 programm vokazzjonali

                  50

                  ISCED 5

                  60

                  ISCED 6

                  70

                  ISCED 7

                  80

                  ISCED 8

                  99

                  Mhux applikabbli (mhux inkluż fil-filtru)

                  Vojt

                  Mhux magħruf

                  DROPREAS
                  215

                     Raġuni għalfejn il-persuna titlaq mill-iskola kmieni

                  EDUCSTAT = 2 and ADDLEVEL≠00

                     Raġuni prinċipali għala ma jitlestiex il-livell ta' edukazzjoni formali mibdi

                  0

                  L-aħħar edukazzjoni formali kompluta

                  Ma tlestitx l-aħħar l-edukazzjoni formali minħabba:

                  1

                  Il-livell ta' toqol

                  2

                  In-nuqqas ta' studju li jissodisfa l-ħtiġijiet jew l-interess

                  3

                  L-ispejjeż tal-istudji

                  4

                  Ix-xewqa ta' persuna li tibda taħdem

                  5

                  Raġunijiet ta' familja

                  6

                  Raġunijiet ta' saħħa

                  7

                  Oħra

                  9

                  Mhux applikabbli (mhux inkluż fil-filtru)

                  Vojt

                  Mhux magħruf

                  LEAVDATE
                  216-221

                     Id-data meta persuna waqfet tieħu l-edukazzjoni formali

                  EDUCSTAT = 2 and ADDLEVEL≠00

                     Is-sena u x-xahar meta l-persuna ħalliet l-edukazzjoni formali

                  Daħħal l-erba' ċifri tas-sena kkonċernata

                  9999

                  Ma japplikax (mhux inkluż fil-filtru)

                  Vojt

                  Mhux magħrufa (sena)

                  Daħħal iż-żewġ ċifri tas-sena kkonċernata

                  99

                  Ma japplikax (mhux inkluż fil-filtru)

                  Vojt

                  Mhux magħruf (xahar)

                  NCONREAS
                  222

                     Ir-raġuni għala persuna ma komplitx l-edukazzjoni

                  EDUCSTAT = 2 and ADDLEVEL = 00 u HATLEVEL = 000-500

                     Ir-raġuni prinċipali għala persuna ma komplitx l-edukazzjoni formali

                  0

                  L-ogħla livell ta' edukazzjoni ġie kkunsidrat għoli biżżejjed

                  1

                  Il-livell ta' toqol

                  2

                  L-istudju ma jissodisfax il-ħtiġijiet jew l-interess

                  3

                  L-ispejjeż tal-istudju

                  4

                  Ix-xewqa ta' persuna li tibda taħdem

                  5

                  Raġunijiet familjari

                  6

                  Raġunijiet ta' saħħa

                  7

                  Oħra

                  9

                  Mhux applikabbli (mhux inkluż fil-filtru)

                  Vojt

                  Mhux magħruf

         Is-submodulu “It-tfittxija għal impjieg”

         Filtru: 15≤AGE≤ 34

                  Isem/Kolonna

                  Kodiċi

                  Deskrizzjoni

                  Filtru

                  APPOĠĠ
                  223

                     Għajnuna mogħtija biex jinstab ix-xogħol

                  (WSTATOR = 1,2 u STARTIME< 12) jew WSTATOR = 3-5

                     It-tip ta' appoġġ, ferm utli biex wieħed isib impjieg, mogħti minn aġenziji pubbliċi matul it-12-il xahar ta' qabel

                  0

                  L-ebda appoġġ mogħti

                  It-tip ta' appoġġ ferm utli:

                  1

                  Assistenza biex jinstabu sejħiet għall-impjiegi

                  2

                  Parir dwar kif tapplika għal impjieg

                  3

                  Parir dwar opportunitajiet ta' taħriġ u edukazzjoni

                  4

                  Qed jingħata kollokament fi programm ta' xogħol

                  5

                  Qed jingħata kollokament fi programm ta' edukazzjoni jew taħriġ

                  6

                  Oħra

                  7

                  Ingħata appoġġ, imma ma tqisx utli

                  8

                  Appoġġ mogħti, iżda l-livell ta' kemm hu utli mhux magħruf

                  9

                  Mhux applikabbli (mhux inkluż fil-filtru)

                  Vojt

                  Mhux magħruf

                  FINDMETH
                  224

                     Il-metodu biex jinstab l-impjieg attwali

                  STAPRO = 3

                     Il-metodu użat biex jinstab l-impjieg prinċipali attwali

                  1

                  Reklami, permezz ta' kwalunkwe mezz

                  2

                  Qraba, ħbieb jew konoxxenzi

                  3

                  Uffiċċju pubbliku għall-impjiegi

                  4

                  Aġenzija privata għall-impjiegi

                  5

                  Fornitur ta' edukazzjoni jew taħriġ

                  6

                  L-impjegatur ġie kkuntattjat direttament

                  7

                  L-impjegatur kkuntattja lill-persuna direttament

                  8

                  Metodu ieħor

                  9

                  Ma japplikax (mhux inkluż fil-filtru)

                  Vojt

                  Mhux magħruf

                  OKLEVEL
                  225

                     L-adegwatezza tal-impjieg mogħti skont il-livell ta' edukazzjoni tal-kandidat

                  WSTATOR = 1,2

                     Kemm l-impjieg ewlieni attwali tal-kandidat jikkorrispondi mal-livell ta' edukazzjoni tiegħu

                  1

                  L-impjieg jikkorrispondi tajjeb mal-edukazzjoni tiegħu

                  2

                  L-impjieg, sa ċertu punt, jikkorrispondi mal-edukazzjoni tiegħu

                  3

                  L-impjieg ma tantx jikkorrispondi mal-edukazzjoni tiegħu

                  4

                  L-impjieg ma jikkorrispondi xejn mal-edukazzjoni tiegħu

                  9

                  Ma japplikax (mhux inkluż fil-filtru)

                  Vojt

                  Mhux magħruf

                  MOVE4JOB
                  226

                     Id-disponibilità tal-kandidat li jiċċaqlaq għal raġuni ta' impjieg

                     Id-disponibilità li jbiddel il-post ta' residenza għal impjieg

                  1

                  Il-kandidat diġà ċċaqlaq, jew ikun lest li jiċċaqlaq, f'pajjiżu stess

                  2

                  Il-kandidat diġà ċċaqlaq, jew ikun lest li jiċċaqlaq, għal pajjiż ieħor tal-UE

                  3

                  Il-kandidat diġà ċċaqlaq, jew ikun lest li jiċċaqlaq, għal pajjiż ieħor barra mill-UE

                  4

                  Il-kandidat ma ċċaqlaqx, jew ma jkunx lest jiċċaqlaq, għal impjieg

                  Vojt

                  Mhux magħruf

                  CMT4JOB
                  227

                     Id-disponibilità tal-kandidat li jivvjaġġa għal impjieg

                     Id-disponibilità tal-kandidat li jivvjaġġa fit-tul għal impjieg

                  1

                  Il-kandidat bħalissa qed jivvjaġġa, jew ikun lest li jivvjaġġa, aktar minn siegħa (kull direzzjoni)

                  2

                  Il-kandidat bħalissa mhux qed jivvjaġġa, jew ma jkunx lest li jivvjaġġa, aktar minn siegħa (kull direzzjoni)

                  Vojt

                  Mhux magħruf

         (1)  Ir-Regolament tal-Kummissjoni (KE) Nru 377/2008 tal-25 ta' April 2008 li jimplimenta r-Regolament tal-Kunsill (KE) Nru 577/98 dwar l-organizzazzjoni ta' stħarriġ ta' kampjuni tal-forza tax-xogħol fil-Komunità fir-rigward tal-kodifikazzjoni li għandha tintuża għat-trażmissjoni ta' data mill-2009 'il quddiem, u l-użu ta' subkampjun għall-ġbir ta' data dwar il-varjabbli strutturali u d-definizzjoni tal-kwarti ta' referenza (ĠU L 114, 26.4.2008, p. 57).

         (2)  Ir-Regolament tal-Kummissjoni (UE) Nru 317/2013 tat-8 ta' April 2013 li jemenda l-Annessi tar-Regolamenti (KE) Nru 1983/2003, (KE) Nru 1738/2005, (KE) Nru 698/2006, (KE) Nru 377/2008 u (UE) Nru 823/2010 fir-rigward tal-Klassifikazzjoni Standard Internazzjonali tal-Edukazzjoni (ĠU L 99, 9.4.2013, p. 1).


title: Regolament ta' Implimentazzjoni tal-Kummissjoni (UE) Nru 870/2014 tal- 11 ta' Awwissu 2014 dwar kriterji għall-applikanti għall-kapaċità tal-infrastruttura ferrovjarja  Test b'rilevanza għaż-ŻEE

text:
               12.8.2014

               MT

               Il-Ġurnal Uffiċjali tal-Unjoni Ewropea

               L 239/11

         REGOLAMENT TA' IMPLIMENTAZZJONI TAL-KUMMISSJONI (UE) Nru 870/2014
   tal-11 ta' Awwissu 2014
   dwar kriterji għall-applikanti għall-kapaċità tal-infrastruttura ferrovjarja
   (Test b'rilevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat id-Direttiva 2012/34/UE tal-Parlament Ewropew u tal-Kunsill tal-21 ta' Novembru 2012 li tistabbilixxi żona ferrovjarja unika Ewropea (1), u b'mod partikolari l-Artikolu 41(3) tagħha,
   Billi:

               (1)

               L-Artikolu 41(2) tad-Direttiva 2012/34/UE jipprevedi l-possibbiltà għall-maniġers tal-infrastruttura li jistabbilixxu r-rekwiżiti fir-rigward tal-applikanti sabiex jiżguraw li jiġu ssalvagwardjati l-aspettattivi leġittimi tagħhom dwar id-dħul futur u l-użu tal-infrastruttura.

               (2)

               Dawn ir-rekwiżiti għandhom ikunu adegwati, trasparenti u nondiskriminatorji. Dawn jistgħu jinkludu biss l-għoti ta' garanzija finanzjarja li ma għandhiex tkun aktar minn livell xieraq proporzjonali għal-livell ikkontemplat tal-attività, u l-iżgurar tal-kapaċità tal-applikant li jħejji offerti konformi għall-kapaċità infrastrutturali.

               (3)

               Il-garanziji finanzjarji jistgħu jieħdu l-forma ta' pagamenti bil-quddiem jew garanziji pprovduti mill-istituzzjonijiet finanzjarji.

               (4)

               L-adegwatezza tar-rekwiżiti msemmija fil-Premessa (2) għandha tqis il-fatt li l-infrastruttura ta' modi ta' trasport kompetittivi, bħat-trasport bit-triq u bl-ajru, bastimenti tal-baħar u passaġġi fuq l-ilma interni, ħafna drabi ma tinvolvix imposti għall-utenti u b'hekk ukoll mingħajr garanziji finanzjarji fuqha. Sabiex tiġi żgurata l-kompetizzjoni ġusta bejn il-mezzi ta' trasport, il-garanziji finanzjarji għandhom ikunu limitati għall-minimu neċessarju f'termini ta' livell u tul ta' żmien.

               (5)

               Dawn il-garanziji finanzjarji huma xierqa biss jekk ikunu meħtieġa biex il-maniġer tal-infrastruttura jserraħ moħħu dwar id-dħul futur u l-użu tal-infrastruttura. Jekk jitqies li l-maniġers tal-infrastruttura jistgħu jserrħu fuq il-kontrolli u s-sorveljanza tal-adegwatezza finanzjarja tal-impriżi ferrovjarji skont il-proċedura ta' liċenzjar skont il-Kapitolu III tad-Direttiva 2012/34/UE, u b'mod partikolari l-Artikolu 20 ta' dik id-Direttiva, il-ħtieġa għal garanziji finanzjarji tkompli tonqos.

               (6)

               Il-prinċipju ta' nondiskriminazzjoni japplika għal dawk il-garanziji, u għalhekk ma għandu jkun hemm l-ebda distinzjoni bejn ir-rekwiżiti ta' garanzija għal applikanti tas-settur pubbliku u privat.

               (7)

               Il-garanziji għandhom ikunu proporzjonati mal-livell ta' riskju ppreżentat mill-applikant għall-maniġer tal-infrastruttura fi stadji differenti tal-allokazzjoni tal-kapaċità. Ġeneralment, ir-riskju jitqies li huwa baxx sakemm il-kapaċità tista' tiġi allokata mill-ġdid għal impriżi ferrovjarji oħra.

               (8)

               Garanzija li tintalab b'rabta mat-tħejjija ta' offerti konformi tista' biss titqies bħala xierqa, trasparenti u nondiskriminatorja jekk il-maniġer tal-infrastruttura jistabbilixxi regoli ċari u trasparenti għat-tħejjija ta' talba tal-kapaċità fid-dikjarazzjoni tan-netwerk, u jekk toffri l-għodod ta' appoġġ meħtieġa lill-applikanti. Billi mhuwiex possibbli li tiġi ddeterminata b'mod oġġettiv il-kapaċità ta' tħejjija ta' offerti konformi qabel il-proċedura ta' applikazzjoni, kwalunkwe nuqqas ta' kapaċità jista' jiġi ddeterminat biss wara dik il-proċedura, fuq il-bażi ta' nuqqas ripetut li jitressqu dawk l-offerti jew li jingħata t-tagħrif meħtieġ lill-maniġer tal-infrastruttura. L-applikant huwa responsabbli għal dak in-nuqqas, li jimplika sanzjoni li tinvolvi l-esklużjoni tal-applikant mill-applikazzjoni għal mogħdija tal-ferrovija speċifika.

               (9)

               Il-miżuri previsti f'dan ir-Regolament huma skont l-opinjoni tal-Kumitat imsemmi fl-Artikolu 62(1) tad-Direttiva 2012/34/UE,

         ADOTTAT DAN IR-REGOLAMENT:
   Artikolu 1
   Suġġett
   Dan ir-Regolament jistabbilixxi r-rekwiżiti għal garanziji finanzjarji li l-maniġer ta' infrastruttura jista' jitlob biex jiżgura li l-aspettattivi leġittimu tiegħu dwar id-dħul fil-ġejjieni jiġu sodisfatti mingħajr ma jinqabeż livell proporzjonali mal-livell ta' attivitajiet previsti mill-applikant. Ir-rekwiżiti jinkludu b'mod partikolari l-kundizzjonijiet meta tista' tintalab garanzija jew pagament bil-quddiem u l-livell u t-tul ta' żmien ta' garanzija finanzjarja. Barra minn hekk, dan ir-Regolament jistabbilixxi ċerti dettalji fir-rigward tal-kriterji biex tiġi vvalutata l-kapaċità ta' applikant li jħejji offerti konformi għall-kapaċità infrastrutturali.
   Artikolu 2
   Definizzjonijiet
   Għall-fini ta' dan ir-Regolament, tapplika d-definizzjoni li ġejja:

               “garanzija finanzjarja” tfisser (a) pagamenti bil-quddiem biex jitnaqqsu u jiġu antiċipati obbligi futuri ta' ħlas tal-imposti fuq l-infrastruttura jew (b) arranġamenti kuntrattwali li permezz tagħhom istituzzjoni finanzjarja bħal bank, timpenja ruħha li tiżgura li pagamenti bħal dawn isiru fil-mument meta jkunu jridu jitħallsu.

         Artikolu 3
   Kundizzjonijiet għal garanziji finanzjarji
   1.   L-applikant jista' jagħżel li jissodisfa talba għal garanzija finanzjarja permezz ta' pagament bil-quddiem jew arranġament kuntrattwali skont it-tifsira tal-Artikolu 2. Fejn maniġer tal-infrastruttura jeżiġi li applikant jipprovdi pagament bil-quddiem għal imposti fuq l-infrastruttura, ma jistax fl-istess ħin jitlob garanziji finanzjarji oħra għall-istess attivitajiet previsti.
   2.   Maniġer tal-infrastruttura ma għandux jitlob lill-applikanti sabiex jipprovdu garanziji finanzjarji, sakemm il-klassifikazzjoni tal-kreditu tal-applikant ma tissuġġerixxix li dan jista' jkollu diffikultajiet fit-twettiq ta' pagamenti regolari għall-imposti fuq l-infrastruttura. Il-maniġer tal-infrastruttura għandu jsemmi tali klassifikazzjonijiet tal-kreditu fit-taqsima dwar il-prinċipji tat-tariffar tad-dikjarazzjoni dwar in-netwerk tiegħu, jekk applikabbli. Il-maniġer tal-infrastruttura għandu jibbaża t-talba tiegħu għal garanzija finanzjarja fuq klassifikazzjonijiet li ma għandhomx aktar minn sentejn pprovduti minn aġenzija tal-klassifikazzjoni tal-kreditu.
   3.   Il-maniġer tal-infrastruttura ma għandux jitlob garanzija finanzjarja:

               (a)

               mill-impriża ferrovjarja deżinjata jekk tkun diġà ngħatat jew tħallset garanzija finanzjarja mill-applikant, li mhuwiex impriża ferrovjarja, biex jiġu koperti pagamenti futuri għall-istess attivitajiet previsti;

               (b)

               jekk l-imposta fuq l-infrastruttura trid titħallas direttament lill-maniġer tal-infrastruttura minn awtorità kompetenti skont ir-Regolament (KE) Nru 1370/2007 tal-Parlament Ewropew u tal-Kunsill (2).

         Artikolu 4
   Il-livell u t-tul ta' żmien tal-garanziji finanzjarji
   1.   Il-livell ta' garanziji finanzjarji rigward applikant wieħed ma għandux jaqbeż l-ammont stmat ta' imposti mħallsa matul xahrejn ta' operazzjonijiet ferrovjarji mitluba.
   2.   Il-piżijiet ta' riserva mħallsa skont l-Artikolu 36 tad-Direttiva 2012/34/UE għandhom jitnaqqsu mill-ammont massimu stmat ta' imposti msemmija fil-paragrafu 1.
   3.   Maniġer tal-infrastruttura ma għandux jirrikjedi li garanzija finanzjarja tidħol fis-seħħ aktar minn għaxart ijiem qabel l-ewwel jum tax-xahar li fih l-impriża ferrovjarja tibda l-operazzjonijiet ferrovjarji u l-ħlas tal-imposti tagħha għall-użu tal-infrastruttura għandu jkopri din il-garanzija finanzjarja. Jekk il-kapaċità tiġi allokata wara dan iż-żmien, il-maniġer tal-infrastruttura jista' jitlob il-garanzija finanzjarja fi żmien qasir.
   Artikolu 5
   Kapaċità ta' tħejjija ta' offerti konformi għall-kapaċità infrastrutturali
   Il-maniġer tal-infrastruttura ma għandux jiċħad applikazzjoni għal mogħdija ferrovjarja speċifika minħabba l-fatt li din ma tiggarantixxix il-kapaċità ta' tħejjija ta' offerta konformi għall-kapaċità infrastrutturali, skont it-tifsira tal-Artikolu 41(2) tad-Direttiva 2012/34/UE, sakemm:

               (a)

               l-applikant ma jkunx naqas milli jwieġeb żewġ talbiet sussegwenti li jeżiġu l-għoti tat-tagħrif nieqes jew ma jkunx wieġeb ripetutament b'mod li ma jissodisfax il-kundizzjonijiet stabbiliti fid-dikjarazzjoni tan-netwerk, imsemmija fl-Artikolu 27 tad-Direttiva 2012/34/UE u fl-Anness IV ta' dik id-Direttiva rigward il-proċeduri ta' applikazzjoni għall-mogħdijiet tal-ferrovija, u

               (b)

               il-maniġer tal-infrastruttura jkun kapaċi juri fuq it-talba tal-korp regolatorju u għas-sodisfazzjoni tiegħu li jkun ħa l-passi raġjonevoli kollha biex isostni l-preżentazzjoni korretta u f'waqtha tal-applikazzjonijiet.

         Artikolu 6
   Dispożizzjoni tranżitorja
   Fejn meħtieġ, il-maniġers tal-infrastruttura għandhom jallinjaw id-dikjarazzjonijiet tan-netwerk tagħhom mad-dispożizzjonijiet ta' dan ir-Regolament għall-ewwel perjodu ta' skeda wara d-dħul fis-seħħ ta' dan ir-Regolament.
   Artikolu 7
   Dan ir-Regolament jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
   Għandu japplika mis-16 ta' Ġunju 2015.

      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, il-11 ta' Awwissu 2014.

            Għall-Kummissjoni

            Il-President

         José Manuel BARROSO

      (1)  ĠU L 343, 14.12.2012, p. 32.

      (2)  Ir-Regolament (KE) Nru 1370/2007 tal-Parlament Ewropew u tal-Kunsill tat-23 ta' Ottubru 2007 dwar servizzi pubbliċi tat-trasport tal-passiġġieri bil-ferrovija u bit-triq u li jħassar ir-Regolamenti tal-Kunsill (KEE) Nru 1191/69 u 1107/70, ĠU L 315, 3.12.2007, p. 1.